ພາຍໃຕ້ຄວາມກົດດັນ ຂອງທະຫານ ກຸ່ມ IS ສູນເສຍດິນແດນ ທີ່ຕົນຄຸ້ມຄອງ 22 ເປີເຊັນແລ້ວ 
ການໂຈມຕີທາງອາກາດຈາກຣັດເຊຍ ແລະ ກຸ່ມແນວໂຮມ ທີ່ນຳພາໂດຍ ສຫລ ສົມທົບກັບ ພວກນັກລົບຊາວເຄີດ ແລະ ຊາວຊຸນນີ ໄດ້ຕີພວກຫົວຮຸນແຮງອອກໄປຈາກຫຼາຍແຫ່ງ.
ການເພີ້ມຄວາມກົດດັນທາງດ້ານທະຫານ ຕໍ່ພວກນັກລົບລັດ ອິສລາມ ຢູ່ໃນທັງ ຊີເຣຍ ແລະ ອີຣັກ ໄດ້ເຮັດໃຫ້ກຸ່ມດັ່ງກ່າວ ສູນເສຍພື້ນທີ່ປົກຄອງຂອງຕົນ 22 ເປີເຊັນ ໃນລະຍະ 15 ເດືອນທີ່ຜ່ານມາ ໂດຍມີ 8 ເປີເຊັນ ໄດ້ສູນເສຍໄປ ນັບຕັ້ງແຕ່ ຕົ້ນປີນີ້ເປັນຕົ້ນມາ ນັ້ນ ແມ່ນຜົນຂອງການວິເຄາະ ໂດຍກຸ່ມສັງເກດການ IHS Jane’s ທີ່ໄດ້ກ່າວວ່າ ພວກຫົວຮຸນແຮງຖືກ ກຸ່ມ IHS ໄດ້ຊີ້ໄປບໍລິເວນທາງພາກເໜືອຂອງຊີເຣຍ ລະຫວ່າງ ເມືອງ Raqqa ທີ່ລັດອິສລາມໄດ້ປະກາດໃຫ້ເປັນເມືອງຫຼວງ ແລະ ເຂດຊາຍແດນ ຂອງ ເທີກີ ບ່ອນທີ່ມີການໂຈມຕີທາງອາກາດຈາກຣັດເຊຍ ແລະ ກຸ່ມແນວໂຮມທີ່ນຳພາໂດຍ ສະຫະລັດ ສົມທົບກັບ ພວກນັກລົບຊາວເຄີດ ແລະ ຊາວຊຸນນີ ຢູ່ທາງພາກພື້ນດິນ ທີ່ໄດ້ ຕີພວກຫົວຮຸນແຮງອອກໄປ ແລະ ໄດ້ປົດປ່ອຍດ່ານຂ້າມຊາຍແດນທີ່ສຳຄັນຫຼາຍແຫ່ງ ປັດຈຸບັນນີ້ ກຸ່ມລັດອິສລາມ ຄວບຄຸມເຂດແດນສ່ວນນ້ອຍຂອງຊີເຣຍເທົ່ານັ້ນ ບ່ອນທີ່ ພວກເຂົາສາມາດລັກລອບ ຂົນສົ່ງສະບຽງ ແລະພວກນັກລົບຈາກເທີກີ ນອກຈາກການຖິ້ມລະເບີດຂອງຣັດເຊຍ ທີ່ເປັນບັນຫາຖົກຖຽງກັນແລ້ວ ປະເທດຕາເວັນຕົກ ຍັງກ່າວຫາວ່າ ກອງກຳລັງຂອງຣັດເຊຍ ແມ່ນໄດ້ເພັ່ງເລັງການໂຈມຕີໃສ່ພວກນັກລົບ ຕໍ່ຕ້ານ ລັດຖະບານຫຼາຍເກີນໄປ ເພື່ອການສະໜັບສະໜູນປະທານາທິບໍດີຊີເຣຍ ທ່ານ Bashar al-Assad ແທນທີ່ຈະແນໃສ່ກຸ່ມລັດອິສລາມ ແຕ່ການເລີ້ມໂຈມຕີທາງອາ ກາດຂອງຣັດເຊຍ ເມື່ອວັນທີ 30 ກັນຍາປີກາຍນີ້ ໄດ້ເປັນຂີດໝາຍສຳ ຄັນຂອງການເພີ້ມຂຶ້ນ ໃນການໂຈມຕີ ທາງອາກາດ ໂດຍລວມ ລະຫວ່າງວັນທີ 1 ມັງກອນ 2015 ແລະ ການເລີ້ມໂຈມຕີທາງອາກາດຂອງຣັດເຊຍນັ້ນ ພວກເຮືອບິນລົບ ໃນກຸ່ມແນວໂຮມທີ່ນຳພາໂດຍສະຫະລັດ ໄດ້ປະຕິບັດການໂຈມຕີ ທາງ ອາກາດ ສະເລ່ຍແລ້ວ ແມ່ນ 20 ຖ້ຽວຕໍ່ມື້ ຢູ່ໃນອີຣັກ ແລະ ຊີເຣຍ ຕັ້ງແຕ່ຣັດເຊຍເລີ້ມຕົ້ນ ຖິ້ມລະເບີດ ຕົວເລກດັ່ງກ່າວນັ້ນ ໄດ້ເພີ້ມສູງຂຶ້ນ 23 ຖ້ຽວຕໍ່ມື້ ອີງຕາມການວິເຄາະຂໍ້ມູນ ຈາກທຳນຽບຫ້າແຈ ຂອງວີໂອເອ ໃນຂະນະທີ່ ກອງກຳລັງປະສົມ ໄດ້ໂຈມຕີກຸ່ມລັດອິສລາມໃຫ້ຖອຍໄປ ຢູ່ໃນພາກເໜືອ ຂອງຊີເຣຍ ກຳລັງທີ່ສະໜັບສະໜູນລັດຖະບານ ຢູ່ໃນອີຣັກ ໄດ້ທຳຄວາມຄືບໜ້າ ທີ່ສະ ແດງໃຫ້ເຫັນວ່າ ທາງກອງທັບບົກ ແລະ ພວກທະຫານບ້ານຊາວຊຸນນີ ແລະຊີໄອ ຢຶດເອົາ ເມືອງ Ramadi ຄືນມາໄດ້ ອີຣັກ ວາງແຜນທີ່ຈະປະຕິບັດການໂຈມຕີເຊັ່ນດຽວກັນນີ້ ຢູ່ທີ່ ເມືອງ Mosul ທາງພາກເໜືອຂອງປະເທດ ຊຶ່ງເປັນນຶ່ງໃນບໍລິເວນຫຼັກ ທີ່ພວກຫົວຮຸນແຮງ ໄດ້ປົກຄອງມາໄດ້ດົນກວ່າ ປີເຄິ່ງ ແຕ່ການປະ ຕິບັດການດັ່ງກ່າວ ແມ່ນຍັງຈະບໍ່ເກີດຂຶ້ນ ເທື່ອໃນເວລານີ້